12.1 La garantia a què es refereix l'article 3 ha de respondre, en cas d'insolvència o fallida, del reemborsament dels fons dipositats i de la repatriació del consumidor.
a) Garantia individual: mitjançant aval bancari o pòlissa de caució.
Durant el primer any d'exercici de l'activitat, aquesta garantia ha de cobrir un import mínim de 100.000 euros.
A partir del segon any d'exercici de l'activitat, l'import d'aquesta garantia ha de ser equivalent, com a mínim, al 3% del volum anual de negocis de l'agent de viatges, i en tot cas l'import no pot ser inferior a 100.000 euros ni superior a 300.000 euros.
Als efectes d'aquest Decret, s'entén per volum anual de negocis el derivat dels ingressos per l'activitat pròpia d'agent de viatges.
b) Garantia col·lectiva: els i les agents de viatges poden constituir una garantia col·lectiva a través de les associacions empresarials legalment constituïdes.
La garantia col·lectiva és un fons de garantia per al conjunt d'agents que hi participen.
Les formes de constituir aquesta garantia col·lectiva seran les mateixes que les indicades per a la garantia individual.
La quantia d'aquesta garantia col·lectiva serà d'un mínim del 50% de la suma de les garanties que els agents de viatges individualment considerats haurien de constituir d'acord amb l'apartat anterior.
En cap cas l'import global del fons podrà ser inferior a 2.500.000 euros.
La garantia col·lectiva cobrirà a cada agent, com a màxim, un import equivalent a l'establert per la garantia individual, d'acord amb l'apartat anterior.
c) Garantia per cada viatge combinat: l'agent de viatges contracta una assegurança per a cada usuari de viatge combinat.
12.2 En el moment que l'usuari faci el primer pagament a compte del preu del viatge combinat, l'agent de viatges li ha de lliurar un document que identifiqui la garantia constituïda i les dades de contacte de l'entitat garant.
12.3 En el cas que s'executi la garantia individual o la garantia col·lectiva, l'agent estarà obligat a reposar-la en el termini de 15 dies fins a tornar a cobrir la totalitat inicial d'aquesta.
12.4 La garantia individual i la garantia col·lectiva no poden ser cancel·lades durant la tramitació d'un expedient de baixa de la inscripció en el Registre de Turisme de Catalunya, ni fins que no hagi passat un any des de la baixa de la inscripció o des que la resolució de baixa de la inscripció sigui ferma.
12.5 La garantia per a cada viatge combinat no pot ser cancel·lada durant el període comprès entre el primer pagament de l'usuari i la finalització del viatge combinat.
Majoristes: 20.000.000 de pessetes, equivalents a 120.202,42 euros.
Majoristes-detallistes: 30.000.000 de pessetes, equivalents a 180.303,63 euros.
La quantia d'aquesta fiança col·lectiva serà del 50% de la suma de les fiances que les agències de viatges individualment considerades haurien de constituir d'acord amb l'apartat anterior, i el seu import global no podrà ser inferior a 400.000.000 de pessetes per associació, equivalents a 2.404.048,42 d'euros.
Per cada nou establiment que ultrapassi la xifra anterior, s'haurà d'incrementar la fiança individual en la quantitat de 2.000.000 de pessetes, equivalents a 12.020,24 euros, o la col·lectiva en la quantitat d'1.000.000 de pessetes, equivalents a 6.010,12 euros.
12.5 La fiança quedarà afectada per la resolució ferma en via judicial declaratòria de responsabilitats econòmiques de les agències de viatges, derivada de la prestació de serveis al consumidor o usuari final, com són el reemborsament dels fons dipositats o la repatriació del consumidor, i per laude dictat pel Col·legi Arbitral, convocat per la Junta Arbitral de Consum de Catalunya, amb el sometiment previ voluntari de les parts.